Sabinet | Volume 105, Issue 3140
Volume 105, Issue 3140, 2002
Die Kerkblad - Volume 105, Issue 3140, September 2002
Volume 105, Issue 3140, September 2002
Almal aan die werk aan God se opdrag : uit die Woord
Ontsaglike geloofskragtige gebeurtenisse in en rondom ons kan en sal steeds in ons tyd plaasvind!
Rudolf Bultmann, die beroemde Duitse teoloog van die vroeë twintigste eeu, was eerste om te praat van 'n soort geestelike skisofrenie in die kerk. In die na-oorlogse Europa het hy raakgesien dat mense se godsdiens en hulle daaglikse lewe al verder uit mekaar dryf. Sondae gaan hulle kerk toe en bely 'n Jesus wat siekes gesond maak, wat op die see loop, wat brood laat meer word om mense kos te gee, wat storms stilmaak en wat selfs dooies opwek. Vir die res van die week leef hulle egter in 'n wêreld waarin mense nie op water loop nie, waarin jy maar vir jou daaglikse brood moet swoeg en sweet en waarin jy siekes tog maar by die dokter moet uitbring. Dit is 'n wêreld sonder wonderwerke. Maar kom Sondag, dan sit daardie selfde mense weer ewe vroom in die kerk en bely die God van wonders.
Ek glo in die Heilige Gees (3) : Bybelstudie
In die eerste bydrae van hierdie Bybelstudiereeks van drie, het ons die vraag beantwoord: Wie is die Heilige Gees. In die tweede bydrae het ons gevra: Waar vind ons die Heilige Gees? In hierdie (laaste) aflewering word die vraag gevra: Wat kan ons van die Heilige Gees verwag?
'n Strategie vir 'n betekenisvolle beroepslewe
Hoewel die skrywer volle verantwoordelikheid aanvaar vir wat hy hier geskryf het, wil hy in erkentlikheid stel dat 'n aantal van hierdie gedagtes hulle oorsprong in die denke van L Korsten het. Korsten het 'n besondere verbintenis met die Skool vir Ekonomie, Risikobestuur en Internasionale Handel. Hy het ook vroeër 'n eredoktorsgraad van die PU vir CHO ontvang.
Die geloof van ekonome
Source: Die Kerkblad 105, pp 10 –12 (2002)
Hierdie artikel is aan ons gestuur deur Jaco Scholtz van Johannesburg. Dit sluit ook aan by die tema oor die ekonomie wat in die twee uitgawes van Augustus verskyn het. Die skrywe van die artikel, Robert H Nelson, is 'n professor aan die Skool vir Openbare Sake van die Universiteit van Maryland en is ook 'n lid van die Competitive Enterprise Institute. Die artikel op die vorige twee bladsye vorm ook deel van hierdie tema.
Ons geld - swaar verdien, swaar om van af te sien (2)
Source: Die Kerkblad 105, pp 13 –14 (2002)
Gereformeerde diakens versorg groot getalle behoeftiges, doen so goed as wat hulle kan met beskikbare fondse en doen ook baie moeite met lidmate en gesinne wat op hulle pad kom. Diakens in die Gereformeerde Kerke is ook nader aan die uitvoering van hulle amp as diakens in baie ander kerke. Versorging is waarskynlik selde ruim, want fondse is beperk.
Wat het geword van ... Prof. Johannes Christiaan (Christi) Coetzee?
Ek is op 2 Mei 1936 gebore. In 1960 het ek in 'n klasgroep van twaalf afgestudeer as predikant, maar my nie dadelik beroepbaar laat stel nie. My goeie vriend Hessel Dijkstra (geëeriteerde predikant van Groblersdal) en ek het eers verder studeer.
Gelowig in Nederland vandag (2)
Source: Die Kerkblad 105, pp 16 –18 (2002)
Die moderne wêreld met sy wetenskap, ekonomie en tegnologie is buitengewoon suksesvol. "Ons, die moderne mens, kan alles hier self doen." Die mens voer sy taak as kultuurskepper en bewerker van hierdie aarde so goed uit dat die vertroue op "spesifieke en sogenaamd herkenbare ingrepe deur God" nie meer 'n antwoord of 'n verklaring is nie. Dit wil nie sê dat daar geen ellendes oorbly nie. Maar ons weet nou hoe die dinge ontstaan en wat om self daaraan te doen.
Jesus sonder Christus of Christus sonder Jesus? (1) : ontstaan en ontwikkeling van die kritiese Jesus-navorsing
Source: Die Kerkblad 105, pp 19 –21 (2002)
Die huidige stryd om die betekenis van die beeld van Jesus is niks nuuts nie. Dit herinner baie aan jare se navorsing, met allerlei variante, wat reeds vir meer as 200 jaar aan die gang is. Trouens, publikasies oor hierdie onderwerp het bykans oneindigende afmetings aangeneem.
Die blydskap van Kongolese gelowiges!
Author Chrissie Reinecke
Source: Die Kerkblad 105, pp 22 –24 (2002)
Ons sal vertel van julle blydskap in ons Here Jesus Christus! Dit was ons afskeidsgroet aan die gelowiges wat ons soos eregaste in Lubumbashi in die Demokratiese Republiek van die Kongo ontvang het! Soos Paulus van ouds van blydskap oorgeloop het oor die gelowiges in Filippi, so borrel ons harte oor van dankbaarheid en lof teenoor ons God en Hemelse Vader oor die blydskap wat ons oral teëgekom het tydens ons besoek van ses dae aan die Gereformeerde Kerke van die Kongo - formeel die Eglise Réformée Confessante au Congo (ERCC).
Die Kongo per voertuig besoek
Author Johan Eloff
Die kerkraad van die Gereformeerde Kerk Kempton Park-Mooifontein het besluit om betrokke te raak by die uitdra van die evangelie tot in die uithoeke van die wêreld, volgens die opdrag van Handelinge 1:8. Die kerkraad het gereageer op die uitnodiging van die Kongo Diensgroep van die Gereformeerde Kerk Potchefstroom-Noord om by die Kongo (DRK) betrokke te raak en het besluit om lidmate na die Kongo te stuur om ondersoek in te stel na sinvolle projekte waarby ons as gemeente betrokke kan raak.